Laborantit loppusuoralla

Iltapäivän tuomaristossa oli kolme työelämästä paikalle arviointeja suorittamaan tullutta naista.

* Pitkä, mutta mielenkiintoinen päivä on takana. Ja hyvin erilainen normaaliin työhöni verrattuna, jossa käyn useita laboratoreja läpi päivän aikana, kertoi **Susanna Kortelainen** Dupontilta.

Samalla linjalla oli myös Hankkijan **Päivi Luoto**, joka Susannan tavoin tuomaroi vain toisena kilpailupäivänä.

Kaikkina päivinä puolestaan tuomaroiva **Irja Hiekkamäki** kiinnittää tuomaroidessaan huomiota ensisijaisesti annettuihin kriteereihin, mutta tarkastelee asioita myös työelämälähtöisesti, mutta huomioi myös kilpailijan persoonaan.

* Huomaa kyllä eroja kilpailijoiden välillä, yksi teki rauhallisen nopeasti kaiken, toinen käytti kaiken mahdollisen ajan tehtäviinsä.

Torstaina ratkeavat lajien mitalistit ja pistetilanne on myös laboranttien kohdalla tasainen. Viimeinen kilpailupäivä on vielä kuitenkin edessä ja silloin mitataan öljyn happolukua ja suoritetaan yllätystehtävä.

Lajivastaava:

Sonja Kannisto  
puh. 044 907 3935  
  
Tiedottaja Erja Andersson  
040 8260977